الیکٹرانکس اور اطلاعات تکنالوجی کی وزارت
بھارت نے آئندہ پیڑھی کے مائکرو پروسیسرز کے لئے ماہ دسمبر 2023 تک تجارتی سلیکون اور ڈیزائن بالادستی حاصل کرنے کی غرض سے ڈجیٹل انڈیا آر آئی ایس سی ۔ وی  پروگرام کا آغاز کیا
ڈی آئی آر۔ وی سے ہندوستان کے سیمی کنڈکٹر اسٹارٹ اپس کو تحریک ملے گی ۔ یہ پروگرام وزیراعظم نریندر مودی جی کے ہندوستان کو ایک سیمی کنڈکٹر ملک بنانے کےمشن کا ایک حصہ ہے :راجیو چندرشیکھر
ڈی آئی آر ۔ وی کے تحت اسٹارٹ اپس ، تعلیمی اداروں اور بڑی عالمی کمپنیوں کے درمیان شراکت داری سامنے آئے گی اوریہ پروگرام دنیا کےلئے آر آئی ایس سی ۔ وی ہنرمندی کاہب ثابت ہوگا: راجیو چندرشیکھر
ہندوستان دنیا کے آر آئی ایس سی ۔ وی سے تعلق رکھنےوالے رہنماؤں کے ساتھ ملکرکام کرنے ، تعاون دینے اور ہندوستان کی مہارت کی تشہیر کرنے کی غرض سے الیکٹرانکس اورآئی ٹی وزارت کے ذریعہ آرآئی ایس سی ۔ وی انٹرنیشنل کے بورڈ کی بنیادی رکنیت حاصل کرنےکے لئےتیار ہے
خود انحصاری کی امنگوں کو حقیقت کا روپ دینے کی سمت میں ایک مضبوط قدم کے طور پر اور آتم نربھر بھارت کی سمت میں ایک زبردست پیش رفت کرتے ہوئے ، جناب راجیو چندرشیکھر نے آج ڈجیٹل انڈیا آر آئی ایس سی ۔ وی مائکرو پروسیسر  پروگرام کا اعلان کیا ، جس کا ہمہ جہتی مقصد آنےوالے ہندوستان کے لئے ، پوری دنیا کے لئے مائیکرو پروسیسرس پیدا کرنے میں مدد کرنا اور دسمبر2023 تک صنعتی گریڈ کے سلیکون اور ڈیزائن میں بالادستی حاصل کرنا ہے ۔
دسمبر 2023 تک شکتی اور ویگا کے تجارتی سلیکون اور ا ن کے ڈیزائن میں بالادستی کے لئے زبردست سنگ میل مقرر کرتےہوئے ، جناب راجیو چندرشیکھر نے اس بات کا ذکر کیا کہ ڈی آئی آر ۔ وی سے ہندوستان کو دنیا میں نہ صرف ایک آر آئی ایس سی ۔ وی ہنرمندی کامرکز بنانے بلکہ دنیا بھر میں سرورس ،موبائل آلات ، موٹر گاڑیاں ، آئی او ٹی اورمائیکرو کنٹرولرس کے لئے آر آئی ایس سی۔ وی ایس او سی  کا سپلائر بنانے کے لئے اسٹارٹ اپس ، تعلیمی اداروں اور کثیر قومی کمپنیوں کے درمیان شراکت داری قائم ہو گی ۔
ایکس ۔ 86 پروسیسر چپ ڈیزائنر کی حیثیت سے اپنے ابتدائی دنوں کو یاد کرتے ہوئے جناب راجیو چندرشیکھر نےاس با ت کا ذکر کیا کہ بہت سےنئے پروسیسر تیار کرنے والے ، اختراعات سے متعلق انتہائی جذباتی دور سے گزرے ہیں لیکن ایک موقع پر وہ سب ایک بڑے ڈیزائن پر متفق ہوگئے ۔ اے آر ایم اور ایکس ۔ 86 ایسے دوہدایاتی نظام ہیں جن میں سے ایک کو لائسنس دیا جاتا ہے اور دوسرے کو فروخت کیا جاتا ہے ، جبکہ ابتدائی دہائیوں میں صنعت مضبوط ہوچکی ہے ۔ تاہم گزشتہ دہائی کے دوران آر آئی ایس سی ۔وی ان کے ایک مضبوط متبادل کے طور پر سامنےآیاہے اس میں لائسنس کاجھنجھٹ نہیں ہے ۔ مختلف ڈیزائن کے مقاصد کے لئے اکثر پیچیدگی کی حالت میں سیمی کنڈکٹر کی صنعت میں سب لوگ اسے اختیار کرسکتے ہیں ۔
حالا ت کے جمودکو توڑتےہوئے،آرآئی س ۔ وی انسٹرکشن سیٹ آرکیٹکر اپنےکھلی آزادانہ فطرت کی بنا پر پروسیسر کے اختراع میں زبردست ترقی اور بے مثال سطح پر پہنچ گیا ہے ۔آج ملک میں تعلیمی ا داروں ، سائنسی سوسائٹیوں اور اسٹارٹ اپس میں چپ ڈیزائننگ کانظام ترقی پا رہاہے اور آر آئی ایس سی ۔ وی کی ترقی پذیر مارکیٹ میں اپنا حصہ حاصل کرنے کاخواہشمند ہے جبکہ ہندوستان پروسیسر ڈیزائن کے شعبے میں یقینی طور پرابتدائےاقدامات کررہا ہے ، ہمارے لئے مناسب وقت ہے کہ ہم آرآئی ایس سی ۔ وی عالمی برادری میں ہندوستان کی کامیابیوں کی تشہیر کریں اور دنیا کے سامنے ڈجیٹل انڈیا آر آئی ایس سی ۔ وی پروفیسر روڈ میپ کو پیش کریں۔
آج ہندوستان الیکٹرانکس اورآئی ٹی وزارت کے ساتھ ملکر اپنے گرم جوشانہ روڈ میپ کا اعلان کرتا ہے اور اس کامنصوبہ ہے کہ دیگر عالمی سطح کےآر آئی ایس سی ۔ وی لیڈروں کے ساتھ اتحاد کرنے،تعاون کرنے اورہندوستان کی مہارت کی تشہیر کرنےکے لئے آر آئی ایس سی ۔ وی انٹرنیشنل کے بورڈ کے بنیادی رکن کی حیثیت حاصل کرلے۔ جناب راجیو چندرشیکھر نے ڈی آئی آر ۔ وی پروگرام کا اعلان کیا توان کے ساتھ میں خصوصی معمار کی حیثیت سے پروفیسر وی کاماکوٹی ، ڈائریکٹر آئی آئی ٹی مدراس اور پروگرام منیجر کی حیثیت سے جناب ایس کرشن کمار ان کے ساتھ تھے۔ انہوں نے آئی آئی ٹی مدراس کےشکتی پروسیسر اور سی۔ ڈی اے سی کے ویگا پروسیسر کے ساتھ نہ صرف ڈی آئی آر۔ وی پروگرام کے ڈیزائن اورنفاذ کے روڈ میپ کے بلیو پرنٹ کی ، بلکہ ہندوستان کے سیمی کنڈکٹر ڈیزائن اور اختراع کے روڈ میپ کی بھی رونمائی کی تاکہ ملک کے اندر سیمی منڈکٹر نظام کو تحریک دی جاسکے ۔
آر آئی ایس سی ۔ وی آئی ایس اے اوپن سورس میں دستیاب ہے ۔ ڈاکٹر راجندرکمار ایڈیشنل سکریٹری اورجناب اروند کمار گروپ کوارڈینیٹر ، ایم ای آئی ٹی وائی نے اس بات کاذکر کیاکہ آر آئی ایس سی ۔ وی کے ذریعہ کمپیوٹر ڈیزائن اور اختراعات اور آنےو الی نسلو ں میں پروسیسرز کے استعمال پر مبنی آنےوالی دہائی کےلئےراستہ ہموار ہوگا۔
آئی ایف ایس  اختراعی فنڈ کے بارے میں گفتگو کرتےہوئے ، جناب باب برینن نائب صدر انٹرنیشنل فاؤنڈری سروسیز نےابتدائی مرحلے کے اسٹارٹ اپس اور قائم شدہ کمپنیوں اور فاؤنڈری ماحولیاتی نظام کے لئے اختراعی ٹکنالوجیز وغیرہ کے بارے میں اعلان کیا اور ہندوستان کے آر آئی ایس سی ۔ وی پروگرام کی ستائش کی ۔
پروفیسر وی کاماکوٹی نے 22 ایم ایم شکتی چپ انٹل فاؤنڈری پرحاصل کرنے کے لئے انٹل کی طرف سے حمایت کو اجاگر کرتے ہوئے اس بات کا ذکر کیا کہ ڈی آئی آر۔ وی پروگرام ملک میں ڈیزائن کے اختراع کو تحریک بخشے گا اور آر آئی ایس سی ۔ وی کی دنیا میں کام کرنےوالے مائیکروآرکیٹکچر ڈیزائن ، تصدیقی اور سیکورٹی پہلو جیسےمختلف گھریلو اسٹارٹ اپس کی ہمت افزائی بھی کرے گا ۔
جناب نوین شیروانی چیئر ریپڈ سلیکون نےاظہار خیال کہ ہندوستان کےآرآئی ایس سی ۔ وی انٹرنیشنل کاحصہ بننےکے ساتھ عالمی اوپن سورس ہارڈ ویئر انقلاب میں زبردست پیش رفت دیکھی جائے گی ۔
محترمہ کیلسٹا ریڈمونڈ، سی ای او آر آئی ایس سی ۔ وی انٹرنیشنل نے آئی آئی ٹی مدراس ، جو کہ معزز آر آئی ایس سی ۔ وی ترقیاتی 5 شراکت داروں میں سے ایک ہے، کے ذریعہ آر آئی ایس سی ۔ وی برادری میں بہترین تکنیکی اتحادکواجاگر کیا ۔ انہوں نے اوپن سورس آر آئی ایس سی ۔ وی بنیادی تصدیقی آلے کے اجرا کےلئے سی۔ ڈی اے سی کو بہت سے آر آئی ایس سی ۔ وی پروسیسرس اور انکور سیمی کنڈکٹرس کی ڈیزائننگ کے لئے مبارکباد بھی دی ۔